Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: többször módosított 1952. évi III. törvény (Pp.) 196. § (1) bekezdésének b) pontjára tekintettel – a panaszos kérelméhez
Paragraph Index: 839

többször módosított 1952. évi III. törvény (Pp.) 196. § (1) bekezdésének b) pontjára tekintettel – a panaszos kérelméhez mellékelt meghatalmazás nem azért nem felelt meg, mert csak az eredetirõl készített másolatot csatolta a kérelemhez. (Miután több szolgáltatóhoz is fordulhat ugyanazzal a kéréssel az érintett nevében általa felhatalmazott személy, ezért önmagában ez a megoldás nem kifogásolható, ha az eredeti példányról helyben, az adatkezelõnél készült a másolat, vagy ha a másolattal együtt az eredeti okirat is bemutatásra került.) A meghatalmazáson az érintett aláírását két tanúval hitelesítõ okirat azonban nem a személyazonosítás hatályos szabályai szerint tartalmazta a meghatalmazott adatait: a természetes személyazonosítók és lakcím helyett (mint az érintett esetében) személyazonosító igazolványszám és postafiókszám szerepelt, továbbá az érintettnek a kérelemben megadott, illetve a meghatalmazáson feltüntetett lakcímadatai nem voltak azonosak egymással. Ezek a körülmények kétséget ébresztenek az okirat, illetve annak tartalma, az adatkezelésre vonatkozó nyilatkozat valódiságában, ezért az adattovábbítás elutasítása jogszerû anélkül, hogy ebben külön vizsgálatot folytathatna a betegellátó. Az adatkérõ, illetve az érintett személyét a hatályos szabályoknak megfelelõen azonosítva a bemutatott eredeti okiratról készített másolat azonban már alapja lehet az ilyen irányú adatkérés teljesítésének. Kérem a Fõigazgató Asszonyt, hogy a jövõben a fentiek figyelembevételével járjon el a hasonló kérelmek teljesítése során. Budapest, 2002. június 3. Üdvözlettel: Dr. Péterfalvi Attila (340/A/2002) * * * [Állásfoglalás: minden olyan esetben, amikor törvény nem teszi lehetõvé az intézet számára, hogy az elítéltekrõl vagy más érintettekrõl felvételeket készítsen, és azokat meghatározott személyeknek bemutassa, ezt csak az érintettek határozott, tájékozott és önkéntes hozzájárulása birtokában teheti meg] […] Tisztelt […]!

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes